Document ID: 31991D0088

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Φεβρουαρίου 1991 για την τροποποίηση της απόφασης 89/471/ΕΟΚ περί εγκρίσεως μεθόδων ταξινόμησης των σφαγίων χοίρων στη Γερμανία ( Το κείμενο στη γερμανική γλώσσα είναι το μόνο αυθεντικό ) ( 91/88/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ) αριθ . 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1249/89 ( 2 ), και ιδίως το άρθρο 4 παράγραφος 6,
τον κανονισμό ( ΕΟΚ ) αριθ . 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινομήσεως των σφαγίων χοίρων ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 5 παράγραφος 2 και το άρθρο 6 τρίτο εδάφιο,
Εκτιμώντας :
ότι η Επιτροπή, με την απόφαση 89/471/ΕΟΚ ( 5 ), όπως τροποποιήθηκε τελευταία από την απόφαση 90 /668/ΕΟΚ ( 6 ), ενέκρινε τις μεθόδους ταξινομήσεως των σφαγίων χοίρων στη Γερμανία -
ότι είναι αναγκαίο, για λόγους ελέγχου, να μπορούμε να εξακριβώνουμε επί του σφαγίου, το μέρος στο οποίο η συσκευή ταξινομήσεως προέβη στη μέτρηση - ότι πρέπει συνεπώς να προβλεφθεί ότι το μέρος αυτό θα μπορεί να εξακριβώνεται επί του σφαγίου μετά το τέλος της διαδικασίας μετρήσεως -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Στο άρθρο 1 παράγραφος 2 της απόφασης 89/471/ΕΟΚ προστίθεται το ακόλουθο εδάφιο :
"Μετά το τέλος της διαδικασίας μετρήσεως, πρέπει να είναι δυνατό να εξακριβωθεί, επί του σφαγίου, ότι η συσκευή μέτρησε τις τιμές μετρήσεως x 1 και x 2 στο μέρος που προβλέπεται στο παράρτημα πρώτο μέρος σημείο 2 . Η σήμανση που ανταποκρίνεται στο μέρος της καταμέτρησης πρέπει υποχρεωτικά να γίνει ταυτόχρονα με τη διαδικασία της μέτρησης ." Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας . Βρυξέλλες, 4 Φεβρουαρίου 1991 .

Labels: 3
7
18
17